Cardinals « Cubs Vine Line Blog
Filed in: Dailies, Photos, Vine Line	Tags: Brett Jackson, Cardinals, Darwin Barney, David DeJesus, walk-off	Bringing in the Cardinals
Filed in: Dailies	Tags: Cardinals, lineups, Micah Hoffpauir	| Talle restaurante se deure weer oop | Netwerk24
Talle restaurante se deure weer oop
Deur Jackie Kruger 29 Junie 2020 18:30
Hoewel talle restaurante in die Wes-Kaap vandeesweek weer hul deure oopmaak, gaan sommiges nie weer sake doen nie.
Die Spur Corporation, wat restaurante soos Spur Steak Ranches, Spur Grill & Go, Panarottis Pizza Pasta, John Dory’s Fish Grill Sushi, RocoMamas, RocoGo en The Hussar Grill insluit, het by navraag in ’n verklaring gesê hy is gereed om van Maandag af weer kliënte te verwelkom.
Elk van die restaurante is in onafhanklike besit en bestuur en hul handelsure gedurende die vlak 3-inperking kan van restaurant tot restaurant verskil.
Patsè Jordaan, woordvoerder van die Dros, het gesê al die restaurante maak oop. “Sommige is operasioneel en van vandag af oop, maar sommige maak eers later vandeesweek oop omdat bestellings en voorbereiding ’n paar dae kan neem.”
Die Canal Walk-winkelsentrum in Kaapstad het by navraag gesê sommige restaurante maak beslis vandeesweek oop, maar ’n presiese datum kan nog nie gegee word nie.
By die V&A Waterfront het dit by navraag geblyk dat ’n handjievol restaurante soos Mugg & Bean oop is, maar nog nie vir aansit nie.
Die Cape Gate-winkelsentrum het laat blyk sy kosplekke maak oop en die restaurante vergader Maandag oor aansit-gaste.
By die Mountain Mill-sentrum in Worcester het die Spur en Ocean Basket Maandag van 12:00 oopgemaak. Die Mugg & Bean maak Woensdagoggend oop en Cafe Dulce, die Wimpy en Moksh was Maandag oop, het Arie Fourie, ’n woordvoerder van die sentrum, gesê.
By die Garden Route Mall in George is KFC, MacDonalds en Simply Asia reeds oop, het Rion Olivier, die sentrumbestuurder, gesê. “Spur sal Woensdag oopmaak en Panarottis Donderdag. Timber Wolf sal van 08:30 tot 18:00 handel dryf en Panarottis daagliks van 11:00 of 12:00 tot 20:00, en miskien Sondae tot 18:00.”
Die Tygervallei-winkelsentrum is om kommentaar genader, maar het nog nie gereageer nie.
Die Cape Town Fish Market het op sy Facebookblad gesê aansit-etes word van Maandag bedien, maar beperkte winkels is oop en mense word gevra om vooraf te bespreek.
By navraag het dit geblyk die Garden Route Casino in Mosselbaai is nog gesluit en wag op regulasies.
Die Golden Valley Casino in Worcester kon nie telefonies bereik word nie, maar het Saterdag op sy Facebookblad gesê sy span werk hard om die casino se vloer vir besoekers te beveilig. Die datum en tyd vir heropening sal binnekort bekend gemaak word.
Die Caledon Casino het nog nie op navrae gereageer nie. Die kosplekke by die GrandWest Casino bly toe.
Dit blyk dat The Fat Greek-restaurant in Tableview en die Hotel Glencairn hul deure gesluit het.
Meer oor: Aansitetes | Restaurante | Open